CELEX: 62009TN0169
Language: da
Date: 2009-04-28 00:00:00
Title: Sag T-169/09: Sag anlagt den 28. april 2009 — Vidieffe mod KHIM — Ellis International Group Holdings (GOTHA)

20.6.2009   
            
            
               DA
            
            
               Den Europæiske Unions Tidende
            
            
               C 141/57
            
         Sag anlagt den 28. april 2009 — Vidieffe mod KHIM — Ellis International Group Holdings (GOTHA)
   (Sag T-169/09)
   2009/C 141/115
   Stævningen er affattet på: italiensk
   
      Parter
   
   
      Sagsøger: Vidieffe Srl (Bologna, Italien) (ved avvocati M. Lamandini, D. De Pasquale og M. Pappalardo)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Perry Ellis International Group Holdings Ltd
   
      Sagsøgerens påstande
   
   
               —
            
            
               Afgørelsen truffet den 12. februar 2009 af Første Appelkammer ved Harmoniseringskontoret annulleres, idet den tilsidesættter artikel 8, stk. 1, litra b), i Rådets forordning (EF) nr. 40/94 af 2. december 1993 om EF-varemærker (EFT 1994 L 11, s.1) (erstattet af Rådets forordning (EF) nr. 207/2009 af 26. februar 2009 om EF-varemærker, EUT L 78, s. 1) og/eller er udtryk for magtfordrejning, for så vidt som den tager klagen delvist til følge og annullerer afgørelsen truffet af Indsigelsesafdelingen ved Harmoniseringskontoret, for så vidt som den afslår indsigelsen vedrørende »læder og læderimitationer (ikke indeholdt i andre klasser) kufferter og rejsetasker, paraplyer, parasoller og spadserestokke« i klasse 18 og samtlige varer i klasse 25. Afgørelsen truffet af Indsigelsesafdelingen ved Harmoniseringskontoret (sag nr. 909 350 af 22. februar 2008) skal følgelig stadfæstes i dens helhed.
            
         
               —
            
            
               Harmoniseringskontoret tilpligtes at træffe de foranstaltninger, der er nødvendige til opfyldelse af Rettens afgørelse.
            
         
               —
            
            
               Harmoniseringskontoret og Perry Ellis tilpligtes at betale sagens samlede omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Vidieffe Srl
   
      Det omhandlede EF-varemærke: ordmærket »GOTHA« (registreringsansøgning nr. 3 665 957) for varer i klasse 18 og 25
   
      Indehaver af det i indsigelsessagen påberåbte varemærke eller tegn: Perry Ellis International Group Holdings, Limited
   
      Det i indsigelsessagen påberåbte varemærke eller tegn: EF-figurmærket »gotcha« (nr. 2 896 199) for varer i klasse 3, 18 og 25
   
      Indsigelsesafdelingens afgørelse: Afslag på indsigelsen i dens helhed
   
      Appelkammerets afgørelse: Klagen taget delvis til følge
   
      Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 40/94 (erstattet af forordning nr. 207/2009) og således magtfordrejning ved at have anset tegn, der ikke kan forveksles, for forvekslelige.